بو گونلر باشیم چوخ مشغول اولدوغوندان تاسفلر اولسون سیاسی گون موضوعلاری، اؤزللیکله میلّی مسئله لرله باغلی موضوعلارلا اوغراشا بیلمیرم. آنجاق فیکریمین بو مشغول زامانیندا میلّی حرکتله باغلی ائشیتدیگیم خبرلر و موضوعلار منی راحاتسیز ائدیر!
ائله بو اساسدا کئچمیش ایللرده و انقلابدان سونرادان باشلایاراق ۱۳۹۱— ۱۳۹۲ جی ایللره کیمی صادقانه، ریاسیز، بویاسیز، شؤهرت دالیندا اولماییب یالنیز ایللر بویو ظولوم و باسقی آلتیندا قالاراق دونیا سویهسینده اؤلکهیه اوغور قازاناندا غیرتلی ایرانلی، باشقا زاماندا وحشی، مهاجر، اشغالچی و تورک … آدلانان و مختلیف یوللارلا شخصیتی تحقیر اولان و ان آزی فارس قدری بو اؤلکهده جمعیت و نفوسا صاحیب اولدوغو حالدا و فارسلار قدری حق و حقوقا مالیک اولماق یئرینه حتی اؤز آنا دیلینده ۱۵۰ مین نفر ارمنی قدری مکتب- مدرسهسی اولمایان میلّتیمیزین یولوندا چالیشانلاریمیزین بو گونلر بیر بیرلری علیهینه آتدیقلاری اتهاملاری ائشیدیب – گؤردوکده کئچمیش ایللره حسرت گؤزو ایله باخیرام!
تاسفلر اولسون بو جریاندا هر کس اؤزونو حقلی و قارشی طرفی سوچلو حساب ائدیر، آنجاق هئچ بیر طرف، آلین یازیسی قارا یازیلمیش بو میلّته گؤره بو آجی جریان و اولایی و دوشمن سئویندیرن ماجرانی دایاندیرماغا گئری آددیم آتیب بیرلیک و اتّحاد یاراتماق ایسته میر!!
گؤرهسن میلّتچیلرین بئله بیر دوروموندا، منطقه و دونیانین بو بحرانلی شرایطینده بیز هانسی حقلریمیزه چاتا بیلهجهییمیزه اینانا بیلهریک ؟!!
حسن راشدی : جمعه آخشامی ۴ / ۵ / ۱۳۹۷
منبع: صفحه فیسبوکی مهندس راشدی
azb_Arab azb_Arab azb_Arab azb_Arab pes_Arab pes_Arab